Zaljubljeni Shakespeare
Zaljubljeni Shakespeare (engleski: Shakespeare in Love) jest britansko-američka romantična filmska komedija snimljena 1998. u režiji Johna Maddena, a scenarij su napisali Marc Norman i dramski pisac Tom Stoppard. Film prikazuje ljubavnu aferu dramskog pisca Williama Shakespearea (Joseph Fiennes) u vrijeme kada je pisao tragediju Romeo i Julija. Priča je izmišljena, iako se nekoliko likova temelji na stvarnim ljudima. Osim toga, mnogi likovi, dijalozi, i događaji su reference na Shakespeareove drame. Film je osvojio 7 Oscara, uključujući i onaj za najbolji film, najbolju glavnu žensku ulogu (Gwyneth Paltrow) i najbolju sporednu žensku ulogu (Judi Dench). William Shakespeare (Joseph Fiennes) je siromašni dramski pisac koji radi za Philipa Hensloua (Geoffrey Rush), vlasnika pozorišta The Rose Theatre, 1593. u Londonu. Nakon saznanja da ga je njegova ljubav varala sa njegovim mecenom, Shakespeare pali svoju novu komediju, "Romeo i Ethel, gusareva kći", i ponovno je piše kao tragediju pod nazivom Romeo i Julija. Nepriznat od ostalih pisaca, on nije u stanju da završi tragediju, ali počinje sa audicijom za Romea. Mladić po imenu Thomas Kent dobija ulogu nakon što je impresionirao Shakespearea sa svojom izvedbom i njegovom ljubavlju prema Shakespeareovom prethodnom djelu.